สวัดดีค่ะคุน อยากปรึกษาคุนหน่อยค่ะ ส่วนตัวแล้วเวลาเปนประจำเดือนจะเปนช่วง3-5วันประจำเดือนก็จะหายทแต่เดือนนี้เปนประจำเดือนเกือบจะ2อาทิตแล้วค่ะไม่ทีวี่แววว่าจะหมด คือช่วงที่เปนประจำเดือนวันที่3ได้สังสรรคกับเพื่อน ยอมรับว่าวันนั้นดื่มหนัก และเวลาต่อมาได้นอนกับแฟนปต่ขอชี้ว่าสวมถุงยางนะค่ะ และประจำเดือนก็มาต่อเนื่องไม่หายจากปกติ5วันคือจะหมดแล้วแต่นี้จะปา2อาทิตแล้วค่ะ และเลือดที่ออกมาก็เปนลิมเลือด เลยอยากสอบถามคุนว่าอันตรายมั้ยค่ะ
สวัสดีค่ะ การที่มีเลือดออกนาน 2 สัปดาห์ ถือเป็นอาการเลือดออกผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ครรภ์ไข่ปลาอุก เป็นต้น แต่มักมีอาการปวดท้องน้อยร่วมด้วย2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ เพราะถุงยางอนามัยนั้น ก็ไม่สามารถช่วยป้องกันการตั้งครรภ์ได้ 100% แต่หากตรวจไม่พบ และเลือดยังคงไม่หยุดไหล ก็ควรไปพบสูติ-นรีแพทย์เพื่อตรวจหาและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ